یاش کوچوک
یازار : قالایچی مورتوض | بؤلوم :+0 به یه ن
یاش کوچوک
آی جانیم سیزده بیلمه سز قوروم قونشو بیلیرکی بیزیم بو ائوآدامی عمامه سیز
موللادی ایلیمیز اون ایکی آیی اون یئدی کیلولوق قور
آن قولتونودا ائولری دولانیب هر جومه آخشامیدا ائویمیزده دوعای دووشان کبیر قویار هئله هیچ جانامازیدا یئردن یغیلماز ؛اوزوده ایندی کی دئییر هاااااا اوتوز ایلین آروادیدی .اصل ناغیل بوکی بیرگون آخشام چاغی آریقین یورقون ایشدن گلیب حییته وارید اولاندا بیر محببتی یاش کوچوک ال ایاقیما دولاشارکن قویروقون تولاییب گوزومه باخا باخا قوجاقیما گلمک ایسده ییردی ؛ایاقیمنان وئریب اوزاقلاشدیرماق ایسده یینده ونگیلتی سینه آرواد چیخدی آی ویرما الله حیوانیدیر ؛اوز اوزومه دوئوخان کیمین دئدیم آی خانیم سن کی یاخجی بیلرسن شیخ آقا ایرساله ده یازیب ایت مینداردی ؛دیلیشین سالان کیمین منی چاغیریب ایچری بیر ایستکان چای نان خوتومو آلا آلا علاوه دن ائله دی کی نییا هوش ائله میرسن باخ بو باهالی کوچوکدی باهالی؛ اوزده یارانه دن دالا قالماسین شیناسنامه سی زادی وار ؛نه باشیزی آغریدیم اوچ دورد گون من ایت آرواد بوغلامالاشاندان سونرا بئللی اولدوکی بیزیم سون بئشیک اوغلان آناسینی قیسنایارکن 350000مین تومنه آلیبلار؛ اوزدوه اوغلان و عیال الینه گله نی بسته نیدن سوتدن توتموش توئوخ ات چولدن آلیب ایتی بئجردیلر؛ من ائوده اولمایاندا آرواد طایفاسی نین قوناقی کیمین مطبخ ده یئییب موبلون اوسدونده یاتیر ؛اتی آجیلیقیمنان آروادینان کوچوک منی گورنده ائله بیل توربادا ایلانی گوروللر؛ اوسدونن بیر آی گئچندن سونرا بیلمیرم نه اوسده ائوده داوامیز توشنده هممشه کیمین اوغول دان توتموش نوه نتیجه یه کیمین آروادا هاوادوراندا گوردوم یاش کوچوکده آروادین اوردوسونا علاوه اولوب منه یوروش ائله ییر ؛ایندی قالمیشام گوره سن منده موزدا یئر کوکوسوئوندان اونا وئرسم منه هاوا دورار یا یوخ
azb_Arab azb_Arab azb_Arab azb_Arab azb_Arab azb_Arab